สอบถามค่ะ นัดตรวจหลังคลอดวันที่ 3 ม.ค.63 พร้อมฉีดยาคุมกำเนิด วันต่อมา วันที่ 4 ม.ค.63 มีอะไรกับแฟนเผลอหลั่งใน แบบนี้จะท้องไหมคะ (ปัจจุบันให้นมลูกอยู่ค่ะ) รบกวนคุณตอบกลับทีนะคะ
สวัสดีค่ะ หากหลังคลอด ได้ให้นมลูกอย่างสม่ำเสมอ และประจำเดือนยังไม่มีมา แล้วได้ไปตรวจหลังคลอดที่ประมาณ 4-6 สัปดาห์ เมื่อมีเพศสัมพันธ์ โอกาสที่จะตั้งครรภ์นั้น ถือว่ายังมีน้อยมากอยู่ แม้ว่ายาฉีดคุมกำเนิดจะยังไม่ออกฤทธิ์ก็ตาม เพราะโดยปกติ ต้องรอ 7 วันก่อน ยาฉีดจึงจะออกฤทธิ์ในการป้องกันการตั้งครรภ์ได้อย่างไรก็ตาม หลังจากที่มีเพศสัมพันธ์ไปประมาณ 2 สัปดาห์ แนะนำควรลองตรวจหาการตั้งครรภ์ดูด้วย เพื่อให้แน่นอนว่าไม่ได้เกิดการตั้งครรภ์ขึ้นค่ะ